Klaus Ensikat

Klaus Ensikat (født 16. januar 1937 i Berlin) er en tysk grafisk designer og illustratør av barnebøker.

Ensikat studerte ved kunstindustrihøgskolen (Fachschule für Angewandte Kunst) i Berlin-Schöneweide 1954-58, og fortsatte ved skolen som lærer 1961–65. Fra 1958–61 arbeidet han med reklame. Siden 1965 har han vært frilanser i design og bokillustrasjoner. Han var professor ved Designhøgskolen (Fachhochschule für Gestaltung) i Hamburg 1995–2002. 

Han har blant annet illustrert Hobbiten av J.R.R. Tolkien.

Klaus Ensikat har fått flere priser: fra biennalen i Bratislava i 1979, illustratørpris på barnebokmessen i Bologna 1992, Deutscher Jugendliteraturpreis' ærespris i 1995 og H.C. Andersen-prisen for illustrasjoner 1996.

 Referanser 

 Eksterne lenker 
 ensikat-bibliographie.de 
 goethe.de

Kategori:Tyske designere
Kategori:Tyske illustratører
Kategori:Fødsler i 1937